หุ้นไทยภาคเช้าดิ่งแรง 23.82 จุด
เช้าวันนี้ดัชนีหุ้นไทยปิดที่ระดับ 1,149.74 จุด ลดลง 23.82 จุด หรือ 2.03% มีมูลค่าการซื้อขาย 13,424.41 ล้านบาท
18 พ.ค. 2555

เช้าวันนี้ดัชนีหุ้นไทยปิดที่ระดับ 1,149.74 จุด ลดลง 23.82 จุด หรือ 2.03% มีมูลค่าการซื้อขาย 13,424.41 ล้านบาท
ดัชนีหุ้นไทยเช้าวันที่ 18 พ.ค. ปรับตัวลดลงแรงตลามดัชนีดาวโจนส์และตลาดหุ้นภูมิโภค เนื่องจากนักลงทุนกังวลปัญหากรีซและเศรษฐกิจกลุ่มยูโรโซน ขณะที่การประกาศตัวเลขเศรษฐกิจสหรัฐฯออกมาแย่กว่าที่คาดการณ์ไว้มาก ส่งผลให้ดัชนีภาคเช้าปิดที่ระดับ 1,149.74 จุด ลดลง 23.82 จุด หรือ 2.03% มูลค่าการซื้อขาย 13,424.41 ล้านบาท 5 อันดับหุ้นที่มีมูลค่าการซื้อขายสูงสุด1. BANPU ปิดที่ 500 บาท ลดลง 12 บาท หรือ 2.34% มูลค่าการซื้อขาย 721.71 ล้านบาท2. PTT ปิดที่ 327 บาท ลดลง 5 บาท หรือ 1.51% มูลค่าการซื้อขาย 714.46 ล้านบาท3. SCB ปิดที่ 140.50 บาท ลดลง 4.50 บาท หรือ 3.10%  มูลค่าการซื้อขาย 531.15 ล้านบาท4. HTC ปิดที่ 22.50 บาท เพิ่มขึ้น 2.40 บาท หรือ 11.94% มูลค่าการซื้อขาย 525.88 ล้านบาท5. KBANK ปิดที่ 150 บาท ลดลง 3 บาท หรือ 1.96% มูลค่าการซื้อขาย 462.01 ล้านบาท 
บริษัทหลักทรัพย์(บล.)ฟิลลิป ระบุว่า ภาพรวมตลาดหุ้นไทยยังคงอ่อนแอจากแรงกดดันจากปัจจัยภายนอก ท่ามกลางวิกฤติการเมืองและการเงินของกรีซ รวมถึงความผิดหวังต่อข้อมูลเศรษฐกิจสหรัฐ อาทิ ดัชนีกิจกรรมทางเศรษฐกิจในอนาคตเดือนเม.ย.ที่ลดลงเป็นครั้งแรกในรอบ 7 เดือน และดัชนีภาวะธุรกิจของธนาคารกลางสหรัฐ(เฟด) สาขาฟิลาเดลเฟีย ลดลงแตะระดับต่ำสุดนับตั้งแต่เดือนก.ย. ส่งผลให้ค่าเงินดอลลาร์สหรัฐพุ่งขึ้นต่อเนื่อง และนักลงทุนหลีกเลี่ยงการลงทุนในสินทรัพย์เสี่ยงอย่างตลาดหุ้น โดยเช้านี้ตลาดภูมิภาคดิ่งหนักตามตลาดยุโรปและสหรัฐวานนี้ที่ระดับ 1-2%     อย่างไรก็ตามเชื่อว่าตลาดหุ้นไทยยังมีแรงซื้อต่างชาติช่วยประคองไม่ให้ดัชนีหลุดแนวรับสำคัญที่แข็งแกร่งมาตลอดบริเวณ 1,160-1,150 จุด ส่วนกลยุทธ์การลงทุนระยะสั้นยังคงให้ระมัดระวังการลงทุน โดยอาจรอรับลุ้นเด้งแถวแนวรับอีกครั้ง แต่หากหลุดระดับดังกล่าวให้ถอยก่อน